
Ehitusloa andmine (Jõe tn 3) 

1. ASJAOLUD JA MENETLUSE KÄIK

15.08.2019 ehitisregistri elektroonilisse keskkonda läbivaatamiseks laekus Jõe tn 3 kinnistule asuva hoone osas (boks nr 8) evakuatsioonipääsude moodustamiseks ehitusloa taotlus koos ehitusprojektiga (töö nr P0719, projekteerija Inna Karjalainen).

19.08.2019 ehitisregistri  keskkonnas  on genereeritud ehitusloa eelnõu nr 1911271/17259, menetluse nr 182131 ning suunatud Arhitektuuri- ja Linnaplaneerimise Ametile, Linnamajandusametile ja Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

06.10.2019  lõplikult kõrvaldatud puudustega ehitusprojekt on projekteerija poolt taasesitatud läbivaatamisele. 
16.10.2019 kõik kaasatud isikud kooskõlastasid ehitusloa eelnõu. 
Arhitektuuri- ja Linnaplaneerimise Amet kooskõlastas tingimisi märkusega: „Pärast välisuste ja välistrepi paigaldamist kasutusloa taotlemisel hoone ohutuse ning kehtivatele nõuetele vastavuse hindamiseks esitada koos ehitusdokumentatsiooniga ümberehitatud hoone osa kohta ehitusseadustiku kohane audit. Kasutusloa taotlemisel palume esitada ehitisregistris tehnilised andmed ja kasutamisotstarve mitteeluruumi boksi nr 8 kohta“. 


Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel ehitusseadustiku § 61 lg 2 kohaselt on õiguslik tähendus.

Seega 06.10.2019 esitatud dokumentides ehitusseadustiku § 44 toodud ehitusloa andmisest keeldumise põhjused puuduvad ning ehitusloa andmiseks takistusi ei ole.
2.   ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

2.3. Ehitusseadustiku § 42 lg 3 punkti 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda ehitusluba Jõe tn 3 kinnistule asuva hoone osas (boks nr 8) evakuatsioonipääsude moodustamiseks vastavalt ehitusprojektile (töö nr P0719, projekteerija Inna Karjalainen). 
3.3. Kohustada ehitustööde tellijat täita kõrvaltingimus, mis on esitatud käesoleva korralduse punktis 1 ning ehitusloal loetletud märkus.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

